**Margini de lumi**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în noaptea care a trecut

a plâns clopotul

păsările negre s-au trezit din somn

oamenii au tresărit

pe florile argintate de lună

se strângeau boabe sărate

te-am privit

erai așa de frumoasă

ah părul tău cum lumina

ai dus un deget la buze

să tac? am întrebat

mi-am oprit urletul

te-ai întors și pașii tăi mici

amprentau lumina

un clopot de cristal mă lovea

scoteam sunete de cristal

și totul strălucea în jur

la fel ca-n prima noapte

adina v.

23.11.2018

©Adina V. -Copyright - Toate drepturile rezervate